Kotisi Energia Oy:n elokuu 2022 oli aurinkopaneeliasennusten osalta ennätyskuukausi, ja syksy näyttää jopa vielä lupaavammalta. Asennettavia kohteita on paljon, eikä tahti näytä hidastuvan. Tämä on ymmärrettävää, koska sähkön hintaan ei ole edelleenkään tullut pysyviä helpotuksia. Asennusjonot ovat tällä hetkellä noin kuukauden mittaisia.
Elokuu oli yhtiöllemme menestys myös myynnillisesti. Kasvua teimme edellisvuoteen nähden tuplaten. Tilauskannan noustessa meno ei näytä syyskuussa laantuvan. NPS asiakastyytyväisyysmittari on juuri nyt ennätyskorkealla tasolla ja elokuun mittauksissa se pyörii noin +70:ssä, joka on erinomainen suoritus alan keskiarvoon (40) nähden.
Asiakaskokemukseen panostamme edelleen. Tilauskannan tuplauksesta huolimatta olemme pystyneet pitämään ja jopa parantamaan asiakastyytyväisyyttämme. Tilanne tavaran saatavuuden suhteen on todella hyvä ja olemme kyenneet investointeihin, jotka takaavat tavaran riittävyyden myös tulevaisuudessa.